***Reputation*** (štylizované malými písmenami) je šiesty štúdiový album americkej speváčky-skladateľky Taylor Swift. Bol vydaný 10. novembra 2017 prostredníctvom vydavateľstva Big Machine Records. Nahrávka bola z väčšej časti produkovaná Jackom Antonoffom, Maxom Martinom, Shellbackom a Swiftovou, ktorá bola tiež výkonnou producentkou. Opísala ho, ako svoj „najočisťujúcejší" album, pretože je inšpirovaný Swiftovej osobným životom a spormi. Zvuk albumu má v porovnaní s predchádzajúcimi nahrávkami temnejší a ťažší tón, ponárajúc sa do jej zraniteľnej stránky. Z hudobného hľadiska ide o žánre: pop, electropop a synth-pop a tiež je ovplyvnený urban, hip hop, EDM, trap a tropic house. *Reputation* je považovaný za speváčkin comeback. 

Na albume spolupracovala s anglickým spevákom-skladateľom, Edom Sheeranom a americkým reperom Future. Skôr ako album, vyšli ešte dva single z top päťky rebríčka *Billboard* Hot 100: „Look What You Made Me Do", ktorý kraľoval rebríčku Hot 100 tri týždne a stal sa tak speváčkiným piatym singlom číslo 1 v tomto rebríčku. Singel „...Ready for It?" debutoval na priečke číslo štyri. Propagačný singel „Gorgeous" sa dostal na 13. miesto a tretí singel „End Game" na 18. Finálnym singlom sa stala pieseň „Delicate", ktorá je najdlhšie umiestneným singlom z albumu *Reputation* a jedným zo Swiftovej najväčších rádiových hitov.

*Reputation* získal všeobecne pozitívne recenzie od hudobných kritikov, ktorí ocenili sofistikovanú produkciu a Swiftovej nový smer, ale bagatelizovali drsné texty o sláve. Album dosiahol číslo jeden v mnohých krajinách vrátane Austrálie, Belgicka, Kanady, Japonska, Španielska, Spojeného kráľovstva a USA. V USA album predal v prvom týždni 1,216 milióna kópií, čo z neho robí najpredávanejší album roku 2017. Medzinárodná federácia fonografického priemyslu menovala *Reputation* najpredávanejším ženským albumom roku 2017 s celosvetovým predajom 4,5 milióna kópií. Na druhom mieste sa umiestnil album *÷* od Eda Sheerana. *Reputation* bol certifikovaný trojitou platinovou platňou asociáciou Recording Industry Association of America, za prekročenie predaja troch miliónov kusov v krajine.

Album získal nomináciu na cenu Grammy za najlepší vokálny popový album 61. ročníka Grammy Awards, čím sa stal Swiftovej druhým albumom po *1989* (2014) nominovaným v tejto kategórii. Na podporu albumu sa speváčka vydala na turné s názvom Reputation Stadium Tour, ktoré trvalo od 8. mája do 21. novembra 2018 a zarobilo 345,7 milióna dolárov. Stalo sa tak druhým najzárobkovejším turné roka a tiež druhým najzárobkovejším turné všetkých čias v USA a severnej Amerike. 31. decembra 2018 bola na Netflixe premiéra koncertného filmu z turné.

Zoznam skladieb
---------------

***Reputation*** – štandardná edícia

| # | Názov skladby | Zložil(i) | Producent(i) | Dĺžka |
| --- | --- | --- | --- | --- |
| 1. | „…Ready for It?"   | Taylor Swift, Max Martin, Shellback, Ali Payami | Martin, Shellback, Payami | 3:28 |
| 2. | „End Game" (featuring Ed Sheeran and Future) | Swift, Martin, Shellback, Sheeran, Nayvadius Wilburn | Martin, Shellback | 4:04 |
| 3. | „I Did Something Bad"   | Swift, Martin, Shellback | Martin, Shellback | 3:58 |
| 4. | „Don't Blame Me"   | Swift, Martin, Shellback | Martin, Shellback | 3:56 |
| 5. | „Delicate"   | Swift, Martin, Shellback | Martin, Shellback | 3:52 |
| 6. | „Look What You Made Me Do"   | Swift, Jack Antonoff, Richard Fairbrass, Fred Fairbrass, Rob Manzoli | Swift, Antonoff | 3:31 |
| 7. | „So It Goes…"   | Swift, Martin, Shellback, Oscar Görres | Martin, Shellback, Görres | 3:47 |
| 8. | „Gorgeous"   | Swift, Martin, Shellback | Martin, Shellback | 3:29 |
| 9. | „Getaway Car"   | Swift, Antonoff | Swift, Antonoff | 3:53 |
| 10. | „King of My Heart"   | Swift, Martin, Shellback | Martin, Shellback | 3:34 |
| 11. | „Dancing with Our Hands Tied"   | Swift, Martin, Shellback, Oscar Holter | Martin, Shellback, Holter | 3:31 |
| 12. | „Dress"   | Swift, Antonoff | Swift, Antonoff | 3:50 |
| 13. | „This Is Why We Can't Have Nice Things"   | Swift, Antonoff | Swift, Antonoff | 3:27 |
| 14. | „Call It What You Want"   | Swift, Antonoff | Swift, Antonoff | 3:23 |
| 15. | „New Year's Day"   | Swift, Antonoff | Swift, Antonoff | 3:55 |
| **55:38** |

***Reputation*** – japonská deluxe edícia (bonusové DVD)

| # | Názov skladby | Dĺžka |
| --- | --- | --- |
| 1. | „Look What You Made Me Do" (music video) | 4:16 |
| 2. | „Look What You Made Me Do" (lyric video) | 3:35 |
| 3. | „Look What You Made Me Do" (making of) | 12:09 |

**Sample:**

„Look What You Made Me Do" zahŕňa čas piesne „I'm Too Sexy" (1991) od hudobnej skupiny Right Said Fred.

Referencie
----------

1. ↑   *Global Music Report 2018* [online]. International Federation of the Phonographic Industry, [cit. 2018-06-08]. S. 9. Dostupné online.
2. ↑  FRANKENBERG, Eric. Taylor Swift Closes Reputation Stadium Tour with $345 Million. *Billboard*, December 6, 2018. Dostupné online [cit. 2018-12-22].
3. ↑  MCINTYRE, Hugh. These Are The 10 Highest-Grossing Tours of 2018. *Forbes*, December 6, 2018. Dostupné online [cit. 2018-12-22].
4. ↑  FRANKENBURG, Eric. Taylor Swift's Reputation Stadium Tour Breaks Record for Highest-Grossing U.S. Tour. *Billboard*. Dostupné online [cit. 2019-01-31].

* *Tento článok je čiastočný alebo úplný preklad článku Reputation (Taylor Swift album) na anglickej Wikipédii.*